
PËR RATIFIKIMIN E “MARRËVESHJES SË HUASË NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM (IBRD) PËR FINANCIMIN E PROJEKTIT TË ADMINISTRIMIT DHE MENAXHIMIT TË TOKËS”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI 
I REPUBLIKËS SË SHQIPËRISË

VENDOSI:

Neni 1

Ratifikohet “Marrëveshja e huasë ndërmjet Këshillit të Ministrave të Republikës së Shqipërisë dhe Bankës Ndërkombëtare për Rindërtim dhe Zhvillim (IBRD) për financimin e projektit të administrimit dhe menaxhimit të tokës”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5344, datë 7.6.2007 të Presidentit të Republikës së Shqipërisë, Alfred Moisiu


Marrëveshje huaje
(administrimi i tokës dhe projekti i menaxhimit) 
ndërmjet Shqipërisë dhe bankës ndërkombëtare për rindërtim 
dhe zhvillim)

Datë_______, 2006

Marrëveshje datës____________ 200 ndërmjet Shqipërisë (Huamarrësi) dhe Bankës Ndërkombëtare për Rindërtim dhe Zhvillim (Banka). Huamarrësi dhe Banka kanë rënë dakord si më poshtë:
Ndërsa Huamarrësi i ka kërkuar Shoqatës të sigurojë ndihmë shtesë në drejtim të financimit të projektit dhe nga një marrëveshje me datë të njëjtë ndërmjet Huamarrësit dhe Shoqatës (Marrëveshje Financiare), Shoqata bie dakord të japë këtë ndihmë në një shumë totale principali të barabartë me dhjetë milionë të drejta speciale tërheqjeje (SDR 10,000,000) (Kredia).

Neni 1
Kushtet e përgjithshme, përkufizimet

1.01 Kushtet e përgjithshme (siç përcaktohet në shtojcën e kësaj Marrëveshjeje) përbëjnë pjesë përbërëse të kësaj Marrëveshjeje.
1.02 Për sa kohë që konteksti nuk e kërkon ndryshe, termat me germa kapitale të përdorura në Marrëveshjen e Huasë kanë kuptimet që u jepen atyre në kushtet e përgjithshme në Marrëveshjen e Financimit ose në shtojcën e kësaj Marrëveshjeje.

Neni 2
Huaja

2.01 Banka bie dakord t’i japë Huamarrësit, mbi bazë të termave dhe kushteve të parashtruara ose të referuara në këtë Marrëveshje, shumën prej pesëmbëdhjetë milionë e dyqind mijë euro (15,200,000 euro) (Huaja) për të asistuar në projektin e financimit të përshkruar në Planin 1 të Marrëveshjes Financiare (Projekti).
2.02 Huamarrësi mund të tërheqë të ardhurat e Huasë në përputhje me Planin 1 të kësaj Marrëveshjeje.
2.03 Tarifa e angazhimit e pagueshme nga Huamarrësi do të jetë e barabartë me tri të katërtat e një përqind (3/4 e 1%) për vit mbi bilancin e patërhequr të Huasë, duke iu nënshtruar çdo heqjeje dorë nga një pjesë e kësaj tarife, siç mund të përcaktohet nga Banka herë pas here.
2.04 Tarifa fillestare e pagueshme nga Huamarrësi do të jetë e barabartë me një përqind (1.0%) të shumës së Huasë, duke iu nënshtruar çdo heqjeje dorë nga një pjesë e kësaj tarife, siç mund të përcaktohet nga Banka herë pas here.
2.05 Interesi i pagueshëm nga Huamarrësi për çdo periudhë interesi do të jetë me një normë të barabartë me LIBOR për Monedhën e Huasë plus shtrirjen e ndryshueshme që i nënshtrohet heqjes dorë nga një pjesë e këtyre interesave, siç mund të përcaktohet nga Banka herë pas here.
2.06 Datat e pagesës janë 15 maj dhe 15 nëntor të çdo viti.
2.07 Shuma e principalit të Huasë do të shlyhet në përputhje me tabelën e amortizimit të parashtruar në Planin 2 të kësaj Marrëveshjeje.
3.01 Huamarrësi deklaron angazhimin e tij në lidhje me objektivat e projektit. Për këtë qëllim, Huamarrësi nëpërmjet IPRO-s, Ministria e Punëve Publike, Transportit dhe Telekomunikacioneve dhe Ministria e Brendshme do të zbatojnë projektin në përputhje me dispozitat e nenit 5 të Kushteve të Përgjithshme.
3.02 (a) Kushtëzuar nga paragrafi (b) i këtij seksioni, seksionet 3.02 dhe 4.01 të Marrëveshjes Financiare dhe Planit 1 dhe 2 të saj, me përjashtim të seksionit V të Planit 2, përfshihen në Marrëveshjen e Huasë, me modifikimet e mëposhtme në seksionin e mësipërm dhe planet, përsa kohë që konteksti nuk e kërkon ndryshe:
i) termi “Shoqatë” kuptohet si “Bankë”;
ii) termi “Marrës” kuptohet si “Huamarrësi”;
iii) termi “Kredia” kuptohet si Huaja” dhe
iv) termat kjo Marrëveshje” ose “Marrëveshje Financimi” do të lexohen si “Marrëveshje Huaje”.
b) Për sa kohë që Huamarrësi njoftohet ndryshe nga Banka:
i) të gjitha masat e marra, duke përfshirë miratimet e dhëna nga Shoqata sipas çdo seksioni dhe planeve të Marrëveshjes Financiare, të renditura në paragrafin a) të këtij seksioni, si dhe sipas seksionit 2.02 të Marrëveshjes Financiare, do të çmohen të merren në emër si të Shoqatës, dhe të Bankës; dhe
ii) i gjithë informacioni dhe dokumentacioni i dhënë Shoqatës nga Huamarrësi sipas dispozitave të çdo seksioni të Marrëveshjes Financiare ose planeve të saj, do të konsiderohen që i janë dhënë si Shoqatës, edhe Bankës.

Neni 4
Efektiviteti, përfundimi

4.01 Kushtet shtesë të efektivitetit konsistojnë sa më poshtë, domethënë që Marrëveshja Financiare është ekzekutuar dhe dorëzuar dhe të gjitha kushtet paraprirëse ndaj efektivitetit të saj janë përmbushur, të ndryshme nga ato në lidhje me efektivitetin e kësaj Marrëveshjeje.
4.02 Afati i efektivitetit është data që përkon me nëntëdhjetë (90) ditë pas datës së kësaj Marrëveshjeje.

Neni 5
Përfaqësuesi, adresat

5.01Përfaqësuesi i Huamarrësit është Ministri i Financave.
5.02 Adresa e Huamarrësit është:
Ministria e Financave
Bulevardi: “Dëshmorët e Kombit”
Tirana, Albania

Faks:
+355 42 28494
5.03Adresa e Bankës është:

Banka Ndërkombëtare për Rindërtim dhe Zhvillim
1818 H Street, N.W.
Washington, D.C.20433
Shtetet e Bashkuara të Amerikës

Adresa kabllore				Teleks				Faks
INTBAFRAD				248423 (MCI) ose		1-202-477-6391
Washington,DC			64145 (MCI)
Rënë dakord më__________, _______________, në ditën dhe vitin e shkruar në sipër.
Shqipëria
Nga 							Përfaqësuesi i autorizuar

BANKA NDËRKOMBËTARE PËR RINDËRTIM DHE ZHVILLIM

Nga							Përfaqësuesi i autorizuar


Plani 1
Tërheqja e të ardhurave të huasë
A.Të përgjithshme

1. Huamarrësi mund të tërheqë të ardhurat e Huasë në përputhje me dispozitat e këtij seksioni dhe këtë udhëzim shtesë, siç mund ta specifikojë Banka me njoftim Huamarrësin për të financuar shpenzimet e përshtatshme, të parashtruara në tabelën në paragrafin 2 më poshtë.
2. Tabela e mëposhtme specifikon kategoritë e shpenzimeve të përshtatshme që mund të financohen nga të ardhurat e Huasë (Kategoria), alokimin e shumave të Huasë për çdo kategori dhe përqindjen e shpenzimeve që duhen financuar për shpenzimet e përshtatshme në secilën kategori.


	Kategoria
	Sasia e Huasë që duhet alokuar (shprehur në euro)
	Përqindja e shpenzimeve 
për t’u financuar

	1. Mallrat dhe punimet për pjesën A të projektit
	2,770,000
	100%

	2. Mallrat dhe punimet për pjesën C të Projektit
	800,000
	100%

	3. Shërbimet e konsulencës, trajnimi, shërbimet teknike dhe kostot operacionale të shtuara për pjesën A të projektit
	130,000
	100%

	4. Shërbimet e konsulencës, trajnimi, shërbimet teknike dhe kostot operacionale të shtuara në pjesën C të projektit.
	80,000
	100%

	5. Grante të vogla sipas pjesës C.1 të projektit
	11,420,000
	50%

	6.Tarifa fillestare
	0
	Sasia e pagueshme sipas seksionit 2.04 të kësaj Marrëveshjeje, në përputhje me seksionin 2.07(b) të kushteve të përgjithshme

	Shuma totale
	15,200,000
	



Plani 2
Plani i Amortizimit

	Data e pagesës së principalit
	Shuma e principalit të Huasë së pagueshme
(shprehur në euro)

	15 nëntor 2011
	455,000

	15 maj 2012
	465,000

	15 nëntor 2012
	475,000

	15 maj 2013
	485,000

	15 nëntor 2013
	495,000

	15 maj 2014
	500,000

	15 nëntor 2014
	510,000

	15 maj 2015
	520,000

	15 nëntor 2015
	530,000

	15 maj 2016
	540,000

	15 nëntor 2016
	550,000

	15 maj 2017
	565,000

	15 nëntor 2017
	575,000

	15 maj 2018
	585,000

	15 nëntor 2018
	595,000

	15 maj 2019
	605,000

	15 nëntor 2019
	620,000

	15 maj 2020
	630,000

	15 nëntor 2020
	640,000

	15 maj 2021
	655,000

	15 nëntor 2021
	665,000

	15 maj 2022
	680,000

	15 nëntor 2022
	695,000

	15 maj 2023
	705,000

	15 nëntor 2023
	720,000

	15 maj 2024
	740,000




B. Kushtet e tërheqjes. Periudha e tërheqjes
1. Pavarësisht nga dispozitat e pjesës A të këtij seksioni, nuk do të bëhet asnjë tërheqje për pagesat e bëra para datës së kësaj Marrëveshjeje, përveç tërheqjeve në lidhje me kategorinë (4), deri në një shumë totale që nuk i tejkalon 100,000 euro të barasvlefshme, ndoshta të bëra për pagesat e bëra para kësaj date, por në ose pas datës 1 janar 2007.
2. Data e mbylljes është 31 dhjetor 2011.

SHTOJCA
Përkufizime

1. “Kategoria” nënkupton kategorinë e parashtruar në tabelën në Planin 1 të kësaj Marrëveshjeje.
2. “Marrëveshja e Financimit” nënkupton Marrëveshjen ndërmjet Huamarrësit dhe Shoqatës për projektin, të së njëjtës datë me Marrëveshjen e Huasë, sipas rasteve që kjo Marrëveshje mund të amendohet herë pas here. “Marrëveshja e Financimit” përfshin të gjitha shtojcat, planet dhe marrëveshjet plotësuese të Marrëveshjes së Financimit.
3. “Kushte të përgjithshme”, nënkuptojnë “Bankën Ndërkombëtare për Rindërtim dhe Zhvillim”, “Kushtet e Përgjithshme për Huatë”, të datës 1 korrik 2005.

